Document ID: /roh_data/filtered/fineweb-2-filterrobots_roh.jsonl.gz/22696

Tier la planisaziun locala saudan ils instruments da manischar il svilup territorial sin nivel dalla vischnaunca. Cheu anfleis Vus impurtontas informaziuns e documents tier la planisaziun locala dalla vischnaunca Lumnezia.
Publicaziun exposiziun da recuors revisiun parziala planisaziun locala
Ils 22 da settember entochen ils 22 d'october 2023
Decret zona da planisaziun
Ils 06 da fevrer 2023 ha la suprastonza communala Lumnezia decidiu da prolunghir in'ulteriura ga il decret per ina zona da planisaziun dil territori communal.
En connex cun la fusiun dallas anteriuras vischnauncas Cumbel, Morissen, Vella, Degen, Vignogn, Lumbrein, Vrin e Suraua alla nova vischnaunca Lumnezia sto era la planisaziun d’utilisaziun vegnir adattada. La vischnaunca Lumnezia ei actualmein vid exequir quei pensum, vid harmonisar las otg leschas da baghegiar e vid adattar las differentas parts dalla planisaziun d’utilisaziun. Quei succeda tenor las perscripziuns dalla revisiun dalla lescha davart la planisaziun dil territori sco era observond il plan directiv cantunal. La vischnaunca Lumnezia sto adattar las zonas da baghegiar tenor ils basegns digl avegnir. El mument ei la vischnaunca Lumnezia vid elaborar la basa per la revisiun.
La lescha federala davart la planisaziun dil territori (LPT) revedida pretenda ch'il svilup dils habitadis hagi liug egl avegnir en emprema lingia enteifer la zona da baghegiar gia existenta e cuntegn entginas disposiziuns per realisar questa finamira.
La suprastonza communala ha incaricau la planisadra Tanja Bischofberger dil biro Plan-Idee d'elaborar in plan directiv per il svilup dil territori dalla vischnaunca Lumnezia. Il cuntegn e las finamiras da quei plan directiv san vegnir resumai sco suonda:
- Il plan directiv communal per il svilup dil territori muossa las imaginaziuns dalla vischnaunca per siu svilup ed ei aschia il fundament per la planisaziun locala communala.
- Cun agid da quellas premissas sco era entras ina collaboraziun participativa dils convischins – cun in questiunari – ei quei plan cun directivas e mesiras vegnius elaboraus.
- La vischnaunca Lumnezia decida cun quei plan directiv il principi tenor il qual ella vul nezegiar il terren el futur. Per quei intent vegnan las differentas premissas dall’entira vischnaunca sco era dils singuls vischinadis elaborai e tschentai ensemen.
- Las directivas representan il svilup giavischau e las mesiras muossan co quellas san vegnir implementadas. Il plan directiv seconcentrescha sil territori habitau.
- Las directivas ed il plan ein ligionts per las autoritads communalas e cantunalas. Las mesiras han caracter d’orientaziun e surveschan sco agid per las lavurs vid la planisaziun locala.
Il plan directiv per il svilup dil territori dalla vischnaunca Lumnezia ei exponius per investa en casa communala a Vella e publicaus cheu: